text: [{"text_idx": "#000006", "text": "Itu pandangan ibu lima anak, Arba\u2019a Ali, 51, yang mendapat perhatian di TikTok selepas berkongsi banyak video bersama anak perempuannya, Fatimah Noryyah Mohd Noor Kosygin, 15, berbual dalam bahasa Mandarin dan menerima banyak komen positif."}, {"text_idx": "#000009", "text": "Suri rumah itu berkata, dia dan Fatimah Noryyah bukan saja bercakap dalam bahasa Mandarin, malah boleh membaca dan menulis dalam bahasa itu kerana mereka pernah belajar di sekolah rendah jenis kebangsaan Cina (SJKC)."}, {"text_idx": "#000010", "text": "Menurutnya, dia belajar di SJKC sehingga berusia 15 tahun sebelum bersekolah di Sekolah Tun Fatimah, Johor Bharu manakala anaknya belajar di SJKC sehingga tahun enam sebelum ke sekolah menengah kebangsaan (SMK)."}, {"text_idx": "#000011", "text": "\u201cDalam keluarga, hanya kami berdua saja boleh bercakap bahasa itu manakala anak lain hanya tahu sikit-sikit saja dan mereka belajar dengan mendengar kami cakap bahasa Mandarin di rumah."}, {"text_idx": "#000012", "text": "\u201cWalaupun kami boleh cakap Bahasa Mandarin, tetapi itu bukan bermakna kami lupakan bahasa Melayu dan identiti bangsa. Di rumah, kami guna tiga bahasa iaitu bahasa Melayu, Inggeris dan Mandarin."}, {"text_idx": "#000013", "text": "\u201cPaling penting sesebuah institusi keluarga harus memberi pendidikan agama dan moral supaya anak mempunyai jati diri yang kuat,\u201d katanya."}, {"text_idx": "#000015", "text": "Menurutnya, disebabkan itu dia membuat video untuk dikongsi di TikTok kerana mahu memberi pilihan ruang kepada netizen mempelajari bahasa Mandarin dengan permulaan ayat dan kosa kata mudah."}, {"text_idx": "#000017", "text": "\u201cJumlah pengikut di TikTok semakin meningkat, bukan saja orang Melayu, malah Cina dan India. Namun yang paling terkejut ialah saya juga dapat pengikut dari China,\u201d katanya."}, {"text_idx": "#000020", "text": "Mingguan Wanita: Wah tahniah buat ibu dan anak ini, banyak kelebihannya apabila mampu menguasai bahasa lain."}]